रिपोर्ट में बताया गया है, 'कार्ने ने अपनी जांच में इस स्प्रेडशीट को काफी अहम पाया. इसमें वैध, विदेशी या अन्य किसी भी तरह के ग्राहकों का जिक्र नहीं था, बल्कि सिर्फ संदिग्ध इकाइयों की सूची थी. स्प्रेडशीट में एक ऐसा कॉलम भी है, जिसमें संदिग्ध इकाई से जुड़े एंप्लॉयीज की पहचान की गई है. ये फायरस्टार के पूर्व या मौजूदा कर्मचारी थे.' फायरस्टार द्वारा लाखों डॉलर की हीरे की कथित बिक्री कई संदिग्ध इकाइयों को भारत से अमेरिका में की गई और कई मामलों में पैसे फायरस्टार को भारत में लौटा दिए गए या उसका इस्तेमाल कंपनी के संचालन की फंडिंग में किया गया.